Чобану Ион Константинович

Чобану Ион Константинович (; 6 ноябрь 1927 йыл — 2001 йыл) — молдаван совет яҙыусыһы 

 Биографияһы 
Ио́н Константи́нович Чоба́ну 1927 йылдың 6 ноябрендә Румыния короллегенә ҡараған Бессарабиялағы Будэй ауылында (хәҙерге Молдавияның Теленешт районы) тыуған.

1947 йылдан КПСС ағзаһы. 1951 йылда — Мәскәүҙә Үҙәк комсомол мәктәбен, 1959 йылда УССР Яҙыусылар союзы ҡарамағындағы Әҙәбиәт курстарын тамамлай. Мәктәптә, нәшриәттә эшләй, 1961—1965 йылдарҙа — Молдавия ССР-ы Яҙыусылар союзы идараһы рәйесе.

СССР-ҙың 6—9-сы саҡырылыш Юғары Советы депутаты була.

 Ижады 
«Кодры» романы авторы (1952—1957, рус теленә тәржемәһе, 1958) — үткән заманда молдован халҡының ауыр тормошон, халыҡтың азатлыҡ өсөн көрәшен, Совет дәүләте менән ҡушылыуын киң һүрәтләй. Икенсе билдәле романы «Күперҙәр» (1966, рус теленә 1968 йылда тәржемә ителгән) — молдован ауылының һуғыштан һуңғы һәм һуғыштан алдағы осор тормошо күрһәтелә. Уның дауамы — «Кукоара» романы (1975).

 Маҡтаулы исемдәре һәм башҡа бүләктәре 
 Октябрь Революцияһы ордены (26.10.1987)
 Хеҙмәт Ҡыҙыл Байраҡ ордены (8.07.1960)
 Халыҡтар дуҫлығы ордены (26.10.1977)
 Миҙалдар
 Молдавия ССР-ның Дәүләт премияһы («Күперҙәр» романы өсөн, 1978)
 Молдавияның халыҡ яҙыусыһы (1984)

 Хәтер 
 «Күперҙәр» романы буйынса 1973 йылда фильм төшөрөлдө. Фильмда Волонтир Михай Ермолаевич һәм Боярский Михаил Сергеевич ҡатнаша.
 2007 йылда Чобануға арнап Молдовияның почта маркаһы сығарыла.

 Әҫәрҙәре 






 Әҙәбиәт 








 Һылтанмалар 
 «Библус» сайты. Ион Константинович Чобану

Категория:Молдавия яҙыусылары
Категория:КПСС ағзалары
Категория:МССР-ҙың Дәүләт премияһы лауреаттары
Категория:СССР халыҡ депутаттары
Категория:Молдавия ССР-ының халыҡ яҙыусылары